**ՏԵՂԵԿԱՏՎՈՒԹՅՈՒՆ**

**ԱՌՈՂՋԱՊԱՀՈՒԹՅԱՆ ՈԼՈՐՏ**

 Մարզի առողջապահական համակարգում գործում են 27 բուժհաստատություններ, որոնցից 22 մարզպետարանի, 3 համայնքային ենթակայությամբ փակ բաժնետիրական ընկերություններ, ինչպես նաև 2 մասնավոր կազմակերպություններ` <Արևհատ և Անի ընտանեկան բժշկության անհատական պրակտիկա> ՍՊԸ Նոյեմբերյանում և <Տավուշ բժշկական կենտրոն>-ը Դիլիջանում :

2015թ-ի մարզի տարեկան գլոբալ բյուջեն կազմել է 1550226,7 դրամ, բուժհաստատությունների կատարողականի դիմաց հատկացվել 1.521.445.3 հազար դրամ: Մարզպետարանի հետևողական վերահսկողական աշխատանքների, ինչպես նաև գնացուցակների հստակեցման և տեղայնացման աշխատանքների շնորհիվ զգալիորեն աճել են մուտքերը վճարովի ծառայություններից: Մարզի կտրվածքով այն կազմել է 252184500 մլն դրամ վճարովի ծառայություններից, իսկ համավճարը կազմել է 9389100 դրամ :

2015թ-ի ընթացքում մարզպետարանի ներքին աուդիտի բաժնի կողմից 22 ընկերություններում իրականացվել է ֆինանսական աուդիտ, որոնց ֆինանսական հաշվետվությունների ճշգրտման արդյունքում հայտնաբերվել է 3609.1 հազ. դրամի պակաս ցույց տրված շահույթ: Նշված գումարը կարտահայտվի զուտ շահույթի տեսքով 2016թ-ի ֆինանսական հաշվետվություններում:

Համաձայն ՀՀ առողջապահության նախարարի 20.05.2013թ. թիվ 1371-Ա հրամանի մարզում լիարժեք կայացել է ծննդօգնության հավաստագրերի ներդրումը: Արդյունքում նվազել է հղիների արտահոսքը մարզի բուժհաստատություններից: Ուղեգրումները դարձել են ավելի նպատակային և հասցեական: Մարզի համար ստացվել է 1460 հատ ծննդօգնության հավաստագիր և բաշխվել բուժ.հաստատություններին: Ծնունդների թիվը բուժհաստատություններում կազմել է 1272 ծնունդ , այդ թվում կեսարյան հատումով 290: ՀՀ օրենսդրությամբ սահմանված կարգով բնակչությանը անվճար բուժօգնություն են ապահովել մարզի 4 բժշկական կենտրոնները, 1 քաղաքային ԱԱՊԿ ,3 առողջության կենտրոններ, 18 գյուղական բժշկական ամբուլատորիաներ և 1 մասնավոր <Արևհատ և Անի ԸԲԱՊ> ՍՊԸ -ն: Հիվանդանոցային բուժ.օգնություն են ստացել 5896 հիվանդներ: Ծննդօգնություն են ստացել 1500 հղի: 0-7 տարեկան 1358 երեխաներ բուժվել են պետական պատվերով:

Զորակոչային և նախազորակոչային հիվանդանոցային փորձաքննություն է անցել 13 երեխա և 13 –ը զորակոչիկ ստացել են հիվանդանոցային բուժում:

Մարզպետի կողմից ներկայացված միջնորդագրերի շնորհիվ հանրապետության առաջատար կլինիկաներում պետ.պատվերի շրջանակներում հետազոտվել և բուժվել են 50 մարդ:

Վերականգնողական և առողջարանային բուժում են ստացել մարզից 2-րդ և 3-րդ խմբի 136 հաշմանդամներ:

Մարզկենտրոնում գործող <Արաբկիր> բժշկական համալիրի <Հույսի կամուրջ> ՀԿ-ի և մարզպետարանի սերտ համագործակցության շնորհիվ 2015թ-ի ընթացքում վերականգնողական բուժում են ստացել տարածաշրջանի մտավոր և ֆիզիկական արատ ունեցող 74 երեխաներ:

 Մարզում մանկական մահացության ցուցանիշը ցածր է միջին հանրապետականից, 2015 թ-ին արձանագրվել է մինչև 1 տարեկան երեխաների մահվան ելքով 3 դեպք, /Նոյեմբերյան -2 , Դիլիջան -0 , Իջևան -1 , Բերդ -0 /: Դեպքերը քննարկվել են սահմանված կարգով և ներկայացվել են առողջապահության նախարարություն:

Մարզի բուժհաստատություններում հաճախումների թիվը կազմել է 348.708 մարդ, որից հիվանդության պատճառով 186.108 մարդ, տնային կանչերի թիվը կազմել է 19276:

Մարզում համաճարակային վիճակը եղել է կայուն և վերահսկելի: Արձանագրվել է բոտուլիզմի 1 դեպք` 1 տուժածով, առանց մահվան ելքի :

Ներկայումս մարզում գործում են 4 <Տուբերկուլոզի դեմ պայքարի> կաբինետներ` «Իջևանի ԲԿ» ՓԲԸ-ում, «Նոյեմբերյանի ԲԿ» ՓԲԸ-ում, «Բերդի ԲԿ» ՓԲԸ-ում և «Դիլիջանի ԲԿ» ՓԲԸ-ում, որոնք իրականացնում են տուբերկուլոզով հիվանդների հայտնաբերման և բուժման գործընթաց:

«Իջևանի ԲԿ» ՓԲԸ- ում 2015թ-ի ընթացքում արձանագրվել է տուբերկուլոզի 18 նոր դեպք, որից 2 ռեցիդիվ, 1-ը արտաթոքային: Կաբինետում գրանցված է 1 դեղակայուն դեպքով հիվանդ, 1-ը ստանում է կարեկցողական բուժում և 1-ը պոլիդեղակայուն:

«Նոյեմբերյանի ԲԿ» ՓԲԸ- 2015թ-ի ընթացքում արձանագրվել է տուբերկուլոզի 6 նոր դեպք, որից 5-ը թոքային: 6-ից 1-ը արտաթոքային: կաբինետում գրանցված է 2 դեղակայուն դեպքով հիվանդ, 1-ը ստանում է կարեկցողական բուժում և 1-ը պոլիդեղակայուն:

«Բերդի ԲԿ» ՓԲԸ-2015թ-ի ընթացքում արձանագրվել է տուբերկուլոզի 4 նոր դեպք, 6 ռեցիդիվ: Կաբինետում գրանցված է 2 դեղակայուն դեպքով հիվանդ, 1-ը կարիք ունի կարեկցողական բուժման և 1-ը պոլիդեղակայուն:

«Իռ ՎԻՆԳ> ՍՊԸ- 2015թ-ի ընթացքում արձանագրվել է տուբերկուլոզի 12 նոր դեպք: Կաբինետում գրանցված է 1 դեղակայուն դեպքով հիվանդ, 1-ը ստանում է կարեկցողական բուժում, 2-ը բազմադեղակայուն:

Զորակոչային և նախազորակոչային աշխատանքները մարզում իրականացրել են 4 տարածաշրջանային բժշկական հանձնաժողովները, որոնք ապահովված են բժշկական անհրաժեշտ կադրերով, իսկ բուժ.հաստատությունները` բուժ.սարքավորումներով:

Սահմանված կարգով մարզի պոլիկլինիկաներում իրականացվում են զորակոչիկների պատվաստումները: Պատվաստումների գործընթացը ընթանում է բարձր ցուցանիշներով , շուրջ 98-99% ցուցանիշ է արձանագրվում:

Դեռևս չի լուծվել Բերդի բժշկական կենտրոնի բժիշկ-անեսթեզիոլոգի թափուր պաշտոնի հարցը: Այդ հարցի կապակցությամբ մարզպետի կողմից միջնորդագիր է ներկայացվել ՀՀ պաշտպանության նախարարին Բերդում գործող հոսպիտալի անեսթեզիոլոգի համագործակցությունը ապահովելու նպատակով:

2015թ-ին ավարտվել և շահագործման է հանձնվել ՀՀ պետ. բյուջեով նախատեսված Բերդի բժշկական կենտրոնի վերանորոգման և վերազինման աշխատանքները:

 2015Թ-ԻՆ ՀՀ ԱՆ ԾԻԳ-ի կողմից ՀԲ-ի միջոցներով մարզի 3 համայնքներում վերանորոգվել և շահագործման է հանձնվել 3 ամբուլատորիաներ / Նավուրի ԱԱՊԿ,Բերդավանի ԳԲԱ, Բագրատաշենի ԳԲԱ/:

2015թ-ի ընթացքում մարզի բուժ.հաստատություններում աշխատավարձի և սոց. վճարների գծով պարտքեր չեն առաջացել, վճարվել են տվյալ տարվա դեկտեմբեր ամսվա աշխատավարձերը մարզի բոլոր բուժհաստատություններում:

Տվյալ տարվա հունվարի 1-ի համեմատ մարզի բոլոր բուժհաստատություններում չեն առաջացել պարտքեր այլ ծախսերի մասով:

|  |  |  |
| --- | --- | --- |
| 2015թ-ի ծնունդ և մահ | Ծնունդ | Մահ |
| Իջևանի տարածաշրջան | 605 | 426 |
| Դիլիջանի տարածաշրջան | 264 | 230 |
| Բերդի տարածաշրջան | 242 | 385 |
| Նոյեմբերյանի տարածաշրջան | 317 | 365 |